laion/Wikipedia-Exotic huggingface dataset:
דגל הפיליפינים

דגל הפיליפינים מורכב משמש בעלת שמונה קרניים ושלושה כוכבים, שניהם בצבע זהב, על משולש שווה-צלעות בצבע לבן בצד התורן. המחצית העליונה של האזור שנותר היא בצבע כחול והתחתונה בצבע אדום. יחס הממדים של הדגל הוא 2:1 הדגל הומשג לראשונה על ידי אמיליו אגינלדו. הדגל הראשון נתפר בהונג קונג על ידי מרסלה דה אגונסילו, ביתה לורנצה, וג'וזפינה הרבוסה דה נטיבידד, אחייניתו של חוזה ריזל (על פי מקורות אחרים, שם האחיינית היה דלפינה הרבוסה דה נטיבידד). לפי הצהרת העצמאות של הפיליפינים ב-12 ביוני 1898, המשולש הלבן הוא הסמל של הקטיפונן, שעל ידי ברית דמים עוררו השראה בעם הפיליפיני לקום למהפכה. שלושת הכוכבים מייצגים את שלוש קבוצות האיים של המדינה: לוזון, ויסאייאס ומינדנאו, למרות שבהצהרת העצמאות במקור סימל אחד הכוכבים את האי פאנאי, במקום ויסאייאס. שתי האפשרויות מייצגות את אותו מסר: האיחוד של עמים ותרבויות לכדי אומה אחת. שמונה הקרניים של השמש מסמלות את שמונה הפרובינציות הראשונות: מנילה, קביטה, בולקן, פמפנגה, נואבה אסיג'ה, בטאן, לגונה ובטנגס, שהתמרדו נגד השלטון הספרדי. למרות שרבים רואים היום במנילה עיר, הוספת מנילה לקבוצה לעיל הייתה נכונה בשנת 1898, שכן אז מנילה ופרבריה נוהלו כפרובינציה נפרדת. פרובינציה זו ידועה בשם "אזור בירת המדינה". משמעות הצבעים היא כדלהלן: המשולש הלבן מייצג שוויון ואחווה; הכחול מסמל שלום, אמת וצדק; והאדום מסמל פטריוטיות וגבורה. עם זאת, בהצהרת העצמאות נכתב כי ההשראה לצבעי הדגל היא מדגל ארצות הברית, כביטוי להכרת התודה של הפיליפינים לסיוע האמריקאי נגד הספרדים. הגוון המדויק של הצבע הכחול המשמש בדגל היה במרכז ויכוח במשך כמעט תשעים שנה. משנת 1920 ועד שנת 1985 הגוון היה "כחול צי", עד שהנשיא פרדיננד מרקוס הורה לשנותו ל"כחול שמים", בעצת חוגים היסטוריים, כדי שיהיה כמו הגוון המשמש את דגל קובה, שנתפשה כבעלת ברית נגד ספרד. בשל מחסור בחומרי גלם ובסטנדרט אחיד בזמן המלחמה הפיליפינית-אמריקאית, תומכי שני הגוונים יכולים להציג עדויות מתועדות שתומכות וסותרות את שתי הגישות. ראו דגלי המהפכה הפיליפינית. במסמכים מהפכניים רשמיים כתוב בבירור שהגוון המקורי של כחול שהיה בשימוש היה "אזול אוסקורה", שפירושו בערך "כחול ערפילי", אולם הקביעה באיזה צבע מדובר בדיוק תישאר חומר לוויכוחים עוד שנים רבות. היסטוריונים נוטים להסכים ש"אזול אסקורה" הוא גוון כהה יותר מ"כחול שמיים", אך בהיר יותר מ"כחול צי". כדי לשים קץ לוויכוח, קובע חוק הרפובליקה מס. 8491 כעת כי הגוון בו יש להשתמש הוא "כחול מלכותי". הדגל הפיליפיני מיוחד בכך שהוא גם יכול לסמל מצב מלחמה. כשהדגל מונף הפוך, כך שהצבע האדום נמצא למעלה (או בצד שמאל, אם הדגל מוצג באופן אנכי), המשמעות היא שמדינת הפיליפינים נמצאת במצב מלחמה. הדגל הוצג הפוך לראשונה ב-4 בפברואר 1899, בתחילת מלחמת ארצות הברית-הפיליפינים. סמל הפיליפינים המנון הפיליפינים מדיה וקבצים בנושא דגל הפיליפינים בוויקישיתוף דגל הפיליפינים, באתר דגלי העולם (באנגלית) הוראת נשיא הפיליפינים מספר 137 (1965) באתר ממשלת הפיליפינים (באנגלית) דגל הפיליפינים, באתר אנציקלופדיה בריטניקה (באנגלית)
צפרדע זכוכית לה פלמה

צפרדע זכוכית לה פלמה (שם מדעי: Hyalinobatrachium valerioi) היא מין של צפרדע מהמשפחה צנטרולניים, החיה בין העצים ביערות הגשם של אמריקה המרכזית וצפון אמריקה הדרומית שבין מרכז קוסטה ריקה, דרומה עד פנמה ולאורך חופי האוקיינוס השקט שלחופי קולומביה ואקוודור. צפרדע זו היא קטנה מאוד, באורך של 24 מ"מ לזכרים ו-26 מ"מ בנקבות. צפרדע זו בעלת הסוואה חזקה והיא בעלת גב צהוב מנוקד, ועליו "רשת" ירוקה כמעט שקופה וסביבה מספר כתמים כהים. הגחון שקוף, אולם אזור הלב מכוסה ברקמה לבנה שאינו נראית לעין וכן הכבד ומערכת העיכול לבנים. העיניים גדולות ובעלות גוון זהוב. היא שוכנת על עצים ומשתמשת ברגליה הארוכות כדי לזנק בין העלים והענפים. הצפרדע חיה בין העצים או השיחים והיא טורפת של חרקים קטנים כמו צרצרים, עשים, זבובים, עכבישים ואף צפרדעים קטנות אחרות. הצפרדעים מטילים עד 40 ביצים בתטולה המוטלת על הצד התחתון של עלים מעל נחלים. בניגוד לרוב הצנטרולניים, הזכר נשאר לטפל בתטולה שלו בשעות היום, כשהטיפול בהם מתבצע 24 שעות ביממה ומטרתו להרחיק טורפים. הצפרדע משתמשת ברגליה כדי להסיט צרעות טורפות מביציהם ולבעוט אותם הרחק, תוך שהסוואתו מצילה אותו מהם. הראשנים שהתפתחו בצורה מוצלחת יכולים לבקוע למים שתחתיהם במקרה של הפרעה כמו תקיפה. בתי הגידול הטבעיים של הצפרדע הם יערות גשם של שפלה ראשוניים ומשניים לחים. הצפרדע מסתגלת לשינוי בבית גידול, בתנאי שנשארת צמחייה מעל הנחלים. עם זאת הוא נפגע מעט מבירוא יערות ומזיהום וריסוס יבולים. מדיה וקבצים בנושא צפרדע זכוכית לה פלמה בוויקישיתוף צפרדע זכוכית לה פלמה, באתר ITIS (באנגלית) צפרדע זכוכית לה פלמה, באתר NCBI (באנגלית) צפרדע זכוכית לה פלמה, באתר Animal Diversity Web (באנגלית) צפרדע זכוכית לה פלמה, באתר האנציקלופדיה של החיים (באנגלית) צפרדע זכוכית לה פלמה, באתר GBIF (באנגלית) מהי צפרדע הזכוכית השקופה?, באתר אנציקלופדיה אאוריקה צפרדע זכוכית לה פלמה באתר הרשימה האדומה של IUCN
מוקסין מונגולי

מוקסין מונגולי (שם מדעי: Gloydius intermedius) הוא מין של נחש ארסי ממשפחת הצפעיים החי בצפון אסיה. מוקסין מונגולי מגיע לאורך של 33.5–71 ס"מ, אם יכול להגיע גם לאורך 78 ס"מ. הוא בעל מבנה גוף כבד יחסית ובעל ראש גדול וחרטום מעוגל ונמוך. צבעו משתנה בין חום, כתום או צבע שמנת המוקף בפסים אנכיים עבים שצבעם חום כהה עד שחור. הנקבות אינן מטילות ביצים אלא משריצות צאצאים חיים. הוא חי בטבע בין אזרבייג'ן, צפון איראן, דרום טורקמניסטן, צפון-מערב אפגניסטן, בדרום רוסיה, חצי האי קוריאה, בצפון-מערב סין ובמונגוליה. הנחש מצוי באזורים הרריים, במדבריות מסוימים ולעיתים גם סמוך למקווי מים. את טרפו הוא צד ממארב ולוכד מכרסמים ועופות שונים. ארסו לא נחקר דיו וגם לא ידוע אודות נפגעים ממנו, אם כי הוא עשוי להיות דומה לזה של מוקסין יפני. Gloydius intermedius caucasicus Gloydius intermedius intermedius Gloydius intermedius stejnegeri מדיה וקבצים בנושא מוקסין מונגולי בוויקישיתוף מוקסין מונגולי, באתר ITIS (באנגלית) מוקסין מונגולי, באתר NCBI (באנגלית) מוקסין מונגולי, באתר Animal Diversity Web (באנגלית) מוקסין מונגולי, באתר האנציקלופדיה של החיים (באנגלית) מוקסין מונגולי, באתר GBIF (באנגלית) מוקסין מונגולי באתר הרשימה האדומה של IUCN
ג'ין סאקס

ג'ין מייקל סאקס (באנגלית: Gene Michael Saks;‏ 8 בנובמבר 1921 – 28 במרץ 2015) היה שחקן ובמאי יהודי-אמריקאי. סאקס החל את דרכן כשחקן תיאטרון ובשנות ה-60 החל לביים מחזות. הוא היה מועמד לשבעה פרסי טוני וזכה בשלושה. בנוסף לכך ביים סאקס מספר סרטים והיה נשוי לשחקנית בי ארתור. סאקס נולד ב-8 בנובמבר 1921 במנהטן, ניו יורק. הוא נולד בשם Jean ומאוחר יותר שינה את האיות ל-Gene. הוא גדל בהאקנסק, ניו-ג'רזי ולמד באוניברסיטת קורנל. הוא שירת בצי האמריקאי בזמן מלחמת העולם השנייה ואף נטל חלק בפלישה לנורמנדי. הוא למד משחק בניו-סקול ובאולפן השחקנים. במהלך שנות ה-50 ותחילת שנות ה-60 הופיע סאקס במספר תפקידים קטנים בברודוויי. בין השאר הופיע במחזות "סאות' פסיפיק", "האדם העשירי", "ירייה באפילה" ו"אלף ליצנים". סאקס גם הופיע בתפקידים קטנים במספר סרטים כמו "האסיר מהשדירה השנייה" ו"לפרק את הארי" ובסדרות טלוויזיה. סאקס החל את קריירת הבימוי שלו ב-1963 עם המחזה Enter Laughing המבוסס על ספרו של קרל ריינר. ב-1965 היה סאקס מועמד לראשונה לפרס טוני עבור בימוי המחזמר Half a Sixpence. סאקס ביסס את מעמדו כאחד הבמאים הבולטים בברודוויי ובמהלך 1977 שלושה מחזות שביים רצו במקביל. באותה השנה זכה סאקס בפרס הטוני הראשון שלו עבור בימוי המחזמר I Love My Wife. לקראת סוף שנות ה-60 פנה סאקס לבימוי סרטי קולנוע. ב-1969 הוא ביים את הסרט "פרח הקקטוס" שזיכה את גולדי הון בפרס האוסקר לשחקנית המשנה הטובה ביותר. סאקס נודע בשל שיתוף הפעולה שלו עם ניל סיימון. הוא ביים שמונה ממחזותיו של סיימון וארבעה סרטים שמבוססים על מחזותיו. הוא ביים את שלושת המחזות שמהווים את טרילוגיית יוג'ין: "יומן חוף ברייטון", "טירונות" ו"בדרך לברודוויי". עבודתו על המחזות "יומן חוף ברייטון" ו"טירונות "זיכתה אותו בשני פרסי טוני נוספים. בנוסף ביים סאקס את הגרסה הנשית של המחזה "הזוג המוזר" ואת הגרסאות הקולנועיות של המחזות: "אחרון המאהבים הלוהטים", "הזוג המוזר", "יומן חוף ברייטון" ו"יחפים בפארק". על ניל סיימון אמר סאקס: "הוא כותב על דברים שאני מכיר ואכפת לי מהם. שנינו באים ממעמד הביניים, משפחות יהודיות דור ראשון וההומור שלנו נובע מאותם שורשים." המחזה האחרון שביים סאקס היה "בארימור" ב-1997. עבודתו האחרונה כשחקן הייתה ב-1998 בפרק של הסדרה חוק וסדר. סאקס היה נשוי לשחקנית בי ארתור, אותה פגש בניו סקול, עמה היו לו שני בנים. ארתור שיתפה פעולה עם סאקס במחזמר Mame. הם התגרשו ב-1978 לאחר 28 שנות נישואין. לאחר גירושיו מארתור הוא נישא ב-1980 לקרן אטלינגר, עמה יש לו בת. הוא נפטר במרץ 2015 בביתו באיסט המפטון, ניו יורק מדלקת ריאות. ג'ין סאקס במסד הנתונים הקולנועיים IMDb ג'ין סאקס במסד הנתונים של ברודוויי IBDB ג'ין סאקס, באתר "Find a Grave" (באנגלית) ג'ין סאקס, במסד הנתונים הקולנועיים IMDb (באנגלית) ג'ין סאקס, באתר AllMovie (באנגלית) ג'ין סאקס, במסד הנתונים הקולנועיים KinoPoisk (ברוסית) ג'ין סאקס, באתר Discogs (באנגלית) Bruce Weber, Gene Saks, Tony-Winning Director of Neil Simon Hits, Dies at 93, The New York Times, ‏Mar 29, 2015 Mark Kennedy, Gene Saks, actor-director who worked with Neil Simon, dies at 93, The Washington Post, ‏Mar 30, 2015 Carmel Dagan, Gene Saks, Director of Neil Simon on Stage and Screen, Dies at 93, Variety, ‏Mar 29, 2015 Gene Saks dies at 93; Tony-winning director teamed with Neil Simon, The Los Angeles Times, ‏Mar 29, 2015
יחסי אנגולה–סרביה

יחסי אנגולה–סרביה הם היחסים הבילטרליים בין אנגולה לסרביה. אנגולה ויוגוסלביה כוננו יחסים דיפלומטיים ב-1975, לאחר קבלת עצמאותה של אנגולה. לאנגולה יש שגרירות בבלגרד, ולסרביה יש שגרירות בלואנדה. במהלך מלחמת האזרחים באנגולה, סייעה יוגוסלביה רבות לתנועה העממית לשחרור אנגולה. יוגוסלביה נתנה אספקה צבאית, סיוע כספי, חינוך לסטודנטים אנגולים והכשרות דיפלומטיות בבלגרד. בעוד התמיכה הסובייטית בתנועה העממית לשחרור אנגולה הייתה לא יציבה באמצע שנות ה-70 של המאה ה-20, סייעה יוגוסלביה בנחישות ובקביעות במאבקה של התנועה העממית לשחרור אנגולה ברכישת נשק. היחסים ההדוקים ושיתוף הפעולה נמשכו גם במהלך התפרקות יוגוסלביה. אנגולה הביעה אז את תמיכתה בסרביה בנושא קוסובו. ב-2011 ציין שר ההגנה של סרביה דראגאן סוטאנובאץ' (אנ'), בפגישה בלואנדה, כי סרביה מנהלת משא ומתן עם שלטונות אנגולה לבניית בית חולים צבאי חדש באנגולה. אתר האינטרנט הרשמי של יחסי אנגולה–סרביה Serbia Negotiates Building of New Military Hospital
אברהם מגוץ הכהן

רבי אברהם מגוץ הכהן (אבר"ך; ט"ו בחשוון ה'תרנ"ח, 10 בנובמבר 1897 – כ' בטבת ה'תרצ"א, 9 בינואר 1931) היה חכם יהודי תוניסאי מחכמי ג'רבה ומרבני ישיבת רבי יצחק חורי בעיר. מחבר פורה של ספרים תורניים. נולד בג'רבה, בנם הבכור של רבי כלפון משה הכהן ומסיעדה. למד מפי הרב דידו הכהן והרב ניסים הכהן. בין עמיתיו היה רבי רחמים חי חויתה הכהן, עמו למד גם מתורת הנסתר. כבר כנער התכתב עם חכמים שונים, כמו הרב עובדיה הדאיה, בסוגיות התלמוד ובקבלה. לימד במשך שנה וחצי בישיבת "רבי יצחק חורי" בג'רבה, והדריך את תלמידיו בדרכי פסיקת ההלכה. מתלמידיו: רבי שלמה מאזוז שכלל בספרו "שואל ומשיב" התכתבויות ביניהם. אחיו, הרב שושן הכהן, הוציא לאור ירחון תורני בשם 'אוצר התורה', ורבי אברהם שימש בו כ"מגיה" ומעיר הערות, תחת השם "אבר"ך". נפטר בכ' טבת תרצ"א לאחר מחלה קצרה. בנו, אשר ערך חלק מכתביו והוציאם לאור, הוא הרב ניסים הכהן מחבר שו"ת 'מעשה נסים' (בני ברק תשנ"ט). הרב הכהן פרסם בחייו מאמרים בכתבי עת תורניים עליהם חתם בפסבדונים "אבר"ך" (אברהם כהן). אך לא הספיק להדפיס את ספריו הרבים שיצאו לאור מעזבונו אחרי פטירתו: בית אברהם – על הלכות תערובות, בשני כרכים. התחיל לחברו בגיל 19. נדפס בשנים תשל"ה–תשל"ח, ולאחר מכן שוב בתשנ"ב בתוך ספרו שלחן אברהם על כל השו"ע. ברכת אברהם – על התלמוד, בארבעה כרכים. החידושים על ברכות נדפסו לראשונה בג'רבא תרצ"ד. חידושיו על מסכת חולין נכתבו בהיותו בן 14 בלבד. תורה וחיים – הלכה ומוסר, ג'רבה תשכ"ד ברית אברהם – כללי הוראה ופסיקת הלכה. חסד לאברהם – חידושים על התורה ודרשות, ג'רבה תש"ב שולחן ערוך קטן – מעין קיצור שולחן ערוך על "אורח חיים", ג'רבה תרצ"ג, ושוב בתשכ"ו. שלחן אברהם – על ארבעת חלקי השו"ע. בהדפסתו נכלל כאמור גם "בית אברהם" על הלכות תערובות. וישב אברהם – שו"ת על ארבעת חלקי השו"ע, תשמ"ט ויקרא אברהם – לקט מכתביו שהתגלו אחרי הדפסת הספרים הקודמים. בהם פסקי הלכה לכל ימות השנה, חידושים על מסכת אבות ועל השולחן ערוך ועל התנ"ך, ועוד (תשס"ב) תולדות המחבר בתוך: ויקרא אברהם, תשס"ב. עמודים 1–19.
בריאן טיירי הנרי

בריאן טיירי הנרי (נולד ב-31 במרץ 1982) הוא שחקן אמריקאי. הוא התפרסם בזכות תפקידו בתור אלפרד "ילד הנייר" (Paper Boi) מיילס בסדרת הדרמה הקומית של ערוץ FX – "אטלנטה" (2016–2022), עליה קיבל מועמדות לפרס אמי לשחקן המשנה הטוב ביותר בסדרה קומית. בטלוויזיה, הוא ידוע בהופעותיו בסדרות "אימפריית הפשע", "החיים עצמם" ו"המדריך לרוצח". הנרי עשה את פריצת הדרך הקולנועית שלו בשנת 2018 עם תפקידים בסרט השוד של סטיב מקווין "אלמנות", סרט הדרמה הרומנטי של בארי ג'נקינס "סיפורו של רחוב בייל", וסרט גיבורי העל המצויר "ספיידרמן: ממד העכביש". מאז הוא הופיע ב"משחק ילדים" (2019), "ג'וקר" (2021), "גודזילה נגד קונג" (2021), "האישה בחלון" (2021) ו"רכבת הקליע" (2022). וא גילם את פאסטוס בסרט היקום הקולנועי של מארוול "נצחיים" (2021). בשנת 2022, הוא כיכב בסרט "Causeway", שזיכה אותו במועמדות לפרס אוסקר לשחקן המשנה הטוב ביותר. הוא גם הופיע על הבמה. עשה את הופעת הבכורה שלו בהפקת שייקספיר בפארק של "רומיאו ויוליה" (2007), ושיחק בהצגות שונות בתיאטרון הציבורי, לפני שהופיע בקאסט המקורי בברודוויי של "ספר המורמון" (2011). בשנת 2014 הוא הופיע במחזמר מחוץ לברודוויי "מבצר הבדידות". על הופעתו בתחיית ברודוויי 2018 למחזהו של קנת' לונרגן "גיבור הלובי", הוא קיבל מועמדות לפרס טוני לשחקן המוצג הטוב ביותר במחזה. מדיה וקבצים בנושא בריאן טיירי הנרי בוויקישיתוף בריאן טיירי הנרי, ברשת החברתית פייסבוק בריאן טיירי הנרי, ברשת החברתית אינסטגרם Brown, Emma (7 בספטמבר 2016). "Discovery: Brian Tyree Henry". Interview. Brant Publications. אורכב מ-המקור ב-8 בספטמבר 2016. נבדק ב-15 בספטמבר 2016. {{cite web}}: (עזרה) Fitz-Gerald, Sean (6 בספטמבר 2016). "Who Plays Paper Boi The Rapper on 'Atlanta'?". Thrillist. נבדק ב-28 ביוני 2017. {{cite web}}: (עזרה) Winners, NAACP Image Awards (באנגלית אמריקאית) ערך זה הוא קצרמר בנושא שחקנים. אתם מוזמנים לתרום לוויקיפדיה ולהרחיב אותו.
יחסי אנטיגואה וברבודה – מקסיקו

יחסי אנטיגואה וברבודה–מקסיקו הם היחסים הדיפלומטיים בין אנטיגואה וברבודה למקסיקו. שתי המדינות חברות בארגון מדינות אמריקה ובאו"ם. אנטיגואה וברבודה ומקסיקו כוננו יחסים דיפלומטיים ב-14 בספטמבר 1984. ביולי 1995, שתי המדינות חתמו על הסכם לשיתוף פעולה טכני ומדעי. ב-2004 השתתף ראש ממשלת אנטיגואה וברבודה, בלדווין ספנסר (אנ'), בפסגת האיחוד האירופי–אמריקה הלטינית והקריביים בגוודלחרה. בפברואר 2010 חזר ספנסר למקסיקו כדי להשתתף בפסגת הקהילייה הקריבית–מקסיקו בקנקון. ב-2014 תרמה ממשלת מקסיקו 5 מיליון דולר לבניית בתים באנטיגואה ובברבודה. במאי 2016 השתתף ראש ממשלת אנטיגואה וברבודה גסטון בראון בוועדה הכלכלית של האו"ם לאמריקה הלטינית והקריביים (אנ') שהתקיימה במקסיקו סיטי. ב-2017 פתחה מקסיקו קונסוליית כבוד בסנט ג'ונס. ביוני 2017 ביקר שגריר אנטיגואה וברבודה בארצות הברית ובארגון מדינות אמריקה, רונלד סנדרס, במקסיקו, כדי להשתתף בעצרת הכללית ה-47 של ארגון מדינות אמריקה בקנקון. מדי שנה מציעה ממשלת מקסיקו מלגות לאזרחי אנטיגואה וברבודה ללימודי תואר שני במוסדות להשכלה גבוהה במקסיקו. ב-2018 הסתכם הסחר בין אנטיגואה וברבודה ומקסיקו ב-3.8 מיליון דולר. הייצוא העיקרי של אנטיגואה וברבודה למקסיקו כולל מעגלים אלקטרוניים, משאבות דיזל, ומשאבות אוויר. הייצוא העיקרי של מקסיקו לאנטיגואה וברבודה כולל טלפונים, פסטה, בירה מאלט וחומרי הדברה. החברה המקסיקנית קמקס פועלת באנטיגואה וברבודה. מדיה וקבצים בנושא יחסי אנטיגואה וברבודה – מקסיקו בוויקישיתוף México-Antigua y Barbuda (in Spanish)
קידירגלי אונגרבייב

קידירגלי אונגרבייב (בקזחית: Қыдырғали Оңғарбаев) הוא ספורטאי קזחי מקצועי בתחום הורדת ידיים. קידירגלי מדליסט באליפות העולם, וכן מקום ראשון באליפות אסיה שלוש פעמים ואלוף קזחסטן פעמים רבות. בגביע העולמי "זלוטי טור" עד עד 95 ק"ג זכה בזהב, ובכסף במשקל כולל. אונגרבייב נולד ב-24 באוקטובר 1994 בעיר שרדרה, שבדרום קזחסטן. מגיל 10 החל לעסוק בהאבקות זרועות במועדון הספורט המקומי "שרדרה הורדות ידיים". בהדרכתו של ארמן קרסיבייב, המאמן הראשי ומייסד המועדון, הוא זכה להצלחה רבה בספורט וזכה בזהב באליפות העולם לנוער ב-2012. באליפות העולם 2012 זכה בזהב בקטגוריית הצעירים ובארד בקטגוריית הבוגרים עד 80 ק"ג. בשנת 2013, הוא היה שלישי בקטגוריה של עד 95 ק"ג בגביע העולם של נמירוף בחסות ליגת הורדת הידיים המקצועית בארצות הברית. באליפות רוסיה הפתוחה A1 2014 הוא זכה בארד, כשהוא ניצח בקרב ספורטאים שמאליים מצטיינים כמו יבגני פרודניק וספרטק זולוב, וכן את ארטם טיינוב ולדימיר מנצאקניאן בקרב ימין. במהלך קריירת הספורט שלו, הוא השיג את התואר של האמן הבינלאומי לספורט של הרפובליקה של קזחסטן, הפך לאלוף ארצו מספר פעמים, ואלוף אסיה שלוש פעמים. בשנת 2017, בגביע העולם המקצועי – "זלוטי טור" בדרגת משקל 95 ק"ג, ימני. לקח את המקום הראשון. בקטגוריית המשקל המוחלט, הוא הפסיד רק למתאבק היד החזק בעולם לבן סגינשווילי, ולקח את המקום השני. בשנת 2018, בזכות הופעתו המוצלחת בתחרות "זלוטי טור", הוא קיבל הזמנה לתחרות "TOP 8", בה התכנסו מיטב 8 מתאבקי הזרועות בעולם, ללא קשר לדרגת המשקל. בטורניר זה ניצח האתלט הקזחי את הספורטאי הפולני – אלכס קורדצ'ה, שכבד ממנו ב-50 ק"ג, ונכנס לדירוג "ארבעה הראשונים בעולם".
יחסי ארגנטינה–קוסובו

יחסי ארגנטינה–קוסובו הם היחסים הדיפלומטיים בין ארגנטינה לקוסובו. כיום אין יחסים דיפלומטיים רשמיים בין שתי המדינות, שכן ארגנטינה איננה מכירה בקוסובו. בפברואר 2008 אמר שר החוץ של ארגנטינה חורחה טאיאנה (אנ'), כי "אם היינו מכירים בקוסובו, שהכריזה על עצמאותה באופן חד צדדי, ללא הסכם עם סרביה, היינו יוצרים תקדים מסוכן שיאיים על סיכויינו להסדר מדיני בסכסוך באיי פוקלנד". בנוסף אמר כי נשיאת ארגנטינה כריסטינה פרננדס דה קירשנר לא תמסור שום הצהרה רשמית בנושא. הוא הדגיש כי ארגנטינה לא תכיר בקוסובו. בדיון שנערך ב-2 בדצמבר 2009 בבית הדין הבין-לאומי לצדק (ICJ), אמרה המשלחת הארגנטינאית כי הכרזת העצמאות של קוסובו "מפרה את המחויבות לכבד את שלמותה הטריטוריאלית של סרביה ואת החובה להסדיר סכסוכים בדרכי שלום", וכי היא "לא ביטלה ולא יכולה לבטל את ריבונותה של סרביה על קוסובו". Argentina rules out recognition (אורכב 15.09.2008 בארכיון Wayback Machine), B92, 29 February 2008
הוגו סיקה

הוגו סיקה (בצרפתית: Hugo Siquet; נולד ב-9 ביולי 2002 במארש-א-פאמן שבבלגיה) הוא כדורגלן בלגי המשחק בעמדת המגן הימני בקבוצת סרקל ברוז' מליגת העל הבלגית, בהשאלה מפרייבורג. סיקה גדל במחלקת הנוער של סטנדרד לייז'. ב-5 בנובמבר 2020 ערך את הופעת הבכורה שלו בקבוצה הבוגרת של המועדון, בהפסד 3-1 ללך פוזנן במסגרת שלב הבתים של הליגה האירופית לעונת 2020/2021. ב-8 בנובמבר ערך את הופעת הבכורה שלו בליגת העל הבלגית, בתיקו 1-1 נגד רויאל אנטוורפן במסגרת המחזור ה-12 לעונת 2020/2021. בסך הכל ערך 37 הופעות ליגה במדי המועדון. ב-1 בדצמבר 2021 חתם סיקה בפרייבורג מהבונדסליגה. ב-2 באפריל 2022 ערך את הופעת הבכורה שלו במועדון, בהפסד 4-1 לבאיירן מינכן במסגרת המחזור ה-28 בליגה לעונת 2021/2022. ב-14 בינואר 2023 הושאל סיקה לסרקל ברוז' עד לתום עונת 2022/2023, עם אופציה לעונת 2023/2024. ב-18 בינואר ערך את הופעת הבכורה שלו במועדון, בתיקו 1-1 נגד רויאל אוניון סן-ז'ילואז במסגרת המחזור ה-21 בליגה. ב-4 במרץ הבקיע את שער הבכורה שלו במועדון, בניצחון 3-1 על סראינג במסגרת המחזור ה-28 בליגה. סיקה הוא חלק מסגל נבחרת בלגיה עד גיל 21. הוגו סיקה, באתר Transfermarkt הוגו סיקה, באתר Soccerway הוגו סיקה, באתר BDFutbol הוגו סיקה, באתר WorldFootball.net הוגו סיקה, באתר FootballDatabase.eu הוגו סיקה, באתר ESPN Winter-Neuzugang: SC Freiburg verpflichtet Hugo Siquet באתר kicker, ‏ 1 בדצמבר 2021 (בגרמנית) HUGO SIQUET JOINS CERCLE BRUGGE! באתר הרשמי של סרקל ברוז', 14 בינואר 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הוגו סיקה".
מקסים דה קויפר

מקסים דה קויפר (בהולנדית: Maxim De Cuyper; נולד ב-22 בדצמבר 2000 בקנוקה-הייסט שבבלגיה) הוא כדורגלן בלגי המשחק בעמדת המגן השמאלי בקבוצת קלאב ברוז' מליגת העל הבלגית. דה קויפר גדל במחלקות הנוער של KFC הייסט, בלאו-צווארט וקלאב ברוז'. ב-20 בפברואר 2020 ערך את הופעת הבכורה שלו בקבוצה הבוגרת של קלאב ברוז', בתיקו 1-1 נגד מנצ'סטר יונייטד במסגרת הליגה האירופית לעונת 2019/2020. ב-2 באוגוסט 2021 הושאל דה קויפר לווסטרלו מליגת המשנה הבלגית. לאחר העפלת המועדון לליגת העל הבלגית, הוארכה השאלתו גם לעונת 2022/2023. דה קויפר הוא חלק מסגל נבחרת בלגיה עד גיל 21. נכלל בסגל נבחרת בלגיה לטורניר יורו 2024, על-אף שלא ערך הופעות במדי הנבחרת עד למועד הזימון. ב-5 ביוני ערך את הופעתו הבכורה בנבחרת הבוגרת בניצחון 2-0 על מונטנגרו במשחק ידידות. קלאב ברוז' אליפות: 2023/2024 מקסים דה קויפר, באתר Transfermarkt מקסים דה קויפר, באתר Soccerway מקסים דה קויפר, באתר FootballDatabase.eu Welcome Maxime De Cuyper באתר הרשמי של וסטרלו, 2 באוגוסט 2021 (באנגלית) Maxim remains 'Kemphaan' באתר הרשמי של וסטרלו, 18 באוגוסט 2022 (באנגלית) 25 Devils go to EURO 2024 באתר הרשמי של התאחדות הכדורגל הבלגית המלכותית, 28 במאי 2024 (באנגלית)
יוסף מהלל

יוסף מהלל (25 בדצמבר 1939 – 4 באוקטובר 2023) היה כדורגלן ישראלי ששיחק בעמדת הקשר. ברוב שנות הקריירה שלו שיחק בבני יהודה. מהלל נולד בשכונת גבעת שאול שבירושלים ובגיל 3 עבר עם משפחתו לשכונת התקווה. בגיל 10 התחיל לשחק כדורגל בקבוצת הילדים של בני יהודה ובגיל 16 הצטרף לקבוצה הבוגרת. בגיל 18 התגייס לחטיבת גולני ובהמשך עבר לנבחרת הכדורגל של פיקוד צפון. לאחר שהשתחרר משירותו הצבאי חזר לבני יהודה. בחלק גדול מהשנים שימש מהלל כקפטן הקבוצה ורגע השיא שלו ושל הקבוצה היה הזכייה בגביע המדינה בעונת 1967/1968, אותו זכה כקפטן לקבל ולהניף. בהמשך הקריירה שיחק גם בהפועל אשקלון, צפרירים חולון והפועל יהוד. בגיל 34 פרש מכדורגל. לזכותו 5 הופעות בנבחרת ישראל באחת מהן כבש צמד במשחק בו ניצחה הנבחרת 0–3 את הונג קונג. זכה עם הנבחרת בגביע אסיה בכדורגל 1964. הלך לעולמו ב-2023 והוא בן 83, והובא למנוחות בבית הקברות ירקון. בני יהודה גביע המדינה: 1967/1968 נבחרת ישראל גביע אסיה: 1964 יוסף מהלל, באתר ההתאחדות לכדורגל בישראל יוסף מהלל, באתר Transfermarkt יוסף מהלל, באתר WorldFootball.net יוסף מהלל, באתר National Football Teams יוסף מהלל, באתר FootballDatabase.eu יניב טוכמן, יוסף מהלל: כל ההיסטוריונים אומרים שאני הגדול מכולם בבני יהודה, באתר nrg‏, 12 בדצמבר 2020 אשר גולדברג‏, יוסף מהלל, מגדולי השחקנים של בני יהודה, הלך לעולמו בגיל 83, באתר וואלה, 4 באוקטובר 2023 ערן קרקו, שרה קלומיטי, יוסף מהלל - סיפורו של שחקן בני יהודה ונבחרת ישראל, באתר יוטיוב
איווד פלטינקס

איווד פלטינקס (בצרפתית: Ewoud Pletinckx; נולד ב-10 באוקטובר 2000 בבלגיה) הוא כדורגלן בלגי המשחק בעמדת הבלם בקבוצת לוון מליגת העל הבלגית. פלטינקס גדל במחלקת הנוער של זולטה ורכם. בשנת 2019 החל לשחק בקבוצה הבוגרת של המועדון במסגרת ליגת העל הבלגית, במדיה ערך 87 הופעות ליגה והבקיע ארבעה שערים. ב-1 ביולי 2022 חתם פלטינקס על חוזה לארבע שנים בלוון מליגת העל הבלגית. ב-23 ביולי ערך את הופעת הבכורה שלו במועדון, בניצחון 2-0 על קורטרייק במסגרת המחזור הראשון בליגה לעונת 2022/2023. פלטינקס הוא חלק מסגל נבחרת בלגיה עד גיל 21. איווד פלטינקס, באתר Transfermarkt איווד פלטינקס, באתר Soccerway איווד פלטינקס, באתר WorldFootball.net איווד פלטינקס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איווד פלטינקס".
אמין א-דח'יל

אמין א-דח'יל (בהולנדית: Ameen Al-Dakhil, בערבית: أمين الدخيل, בתעתיק מדויק: אמין אלדח'יל; נולד ב-6 במרץ 2002 בבגדאד שבעיראק) הוא כדורגלן בלגי-עיראקי המשחק בעמדת הבלם בקבוצת שטוטגרט ובנבחרת בלגיה בכדורגל. א-דח'יל נולד בבגדאד שבעיראק, ובגיל 5 הגיע עם משפחתו לבלגיה כפליט במהלך מלחמת עיראק. א-דח'יל גדל במחלקות הנוער של ורטנאקן, הוגארדן-אוטגארדן, טיינן, אנדרלכט וסטנדרד לייז'. ב-23 ביולי 2021 ערך את הופעת הבכורה שלו בקבוצה הבוגרת של סטנדרד לייז', בתיקו 1-1 נגד ראסינג גנק במסגרת המחזור הראשון בליגת העל הבלגית לעונת 2021/2022. בסך הכל ערך 13 הופעות ליגה במדי המועדון. ב-31 בינואר 2022 חתם א-דח'יל בסנט טרוידן מליגת העל הבלגית. ב-5 בפברואר ערך את הופעת הבכורה שלו במועדון, בניצחון 3-1 על קורטרייק במסגרת המחזור ה-26 בליגה. בסך הכל ערך 25 הופעות ליגה במדי המועדון. ב-13 בינואר 2023 חתם א-דח'יל על חוזה לשלוש שנים וחצי בברנלי מהפוטבול ליג צ'מפיונשיפ. ב-28 בינואר ערך את הופעת הבכורה שלו במועדון, בתיקו 0-0 נגד איפסוויץ' טאון במסגרת הסיבוב הרביעי של גביע ה-FA. ב-14 בפברואר ערך את הופעת הבכורה שלו בליגה, בתיקו 1-1 נגד ווטפורד במסגרת המחזור ה-32 בליגה לעונת 2022/2023. בתום העונה העפיל עם הקבוצה לפרמייר ליג. בעונת 2023/24 א-דח'יל ערך 13 הופעות ליגה בלבד, ונשר עם ברנלי בחזרה לצ'מפיונשיפ. בקיץ 2024 חתם א-דח'יל בשטוטגרט מהבונדסליגה על חוזה לארבע שנים. שטוטגרט שילמה עבורו לברנלי דמי העברה של 7.5 מיליון אירו. א-דח'יל הוא חלק מסגל נבחרת בלגיה עד גיל 21. ביוני 2023 זומן לראשונה לנבחרת הבוגרת לקראת משחקי מוקדמות מונדיאל 2026 נגד אסטוניה ואוסטריה. ב-17 ביוני ערך את הופעתו הבכורה בתיקו 1-1 נגד אוסטריה. אמין א-דח'יל, באתר Transfermarkt אמין א-דח'יל, באתר Soccerway אמין א-דח'יל, באתר BDFutbol אמין א-דח'יל, באתר WorldFootball.net אמין א-דח'יל, באתר National Football Teams אמין א-דח'יל, באתר FootballDatabase.eu AMEEN AL-DAKHIL IS A CANARY באתר הרשמי של סנט טרוידן, 31 בינואר 2022 (באנגלית) AL-DAKHIL IS A CLARET באתר הרשמי של ברנלי, 13 בינואר 2023 (באנגלית)
אליוט מטאזו

אליוט מטאזו (בצרפתית: Eliot Matazo; נולד ב-15 בפברואר 2002 בוולואה-סן-למבר שבבלגיה) הוא כדורגלן בלגי המשחק בעמדת הקשר בקבוצת רויאל אנטוורפן מליגת העל הבלגית. מטאזו גדל במחלקות הנוער של אנדרלכט ומונקו. בשנת 2019 החל לשחק בקבוצת המילואים של מונקו. ב-27 בספטמבר 2020 ערך את הופעת הבכורה שלו בקבוצה הראשונה של מונקו, בניצחון 3-2 על שטרסבורג במסגרת המחזור החמישי בליגת העל הצרפתית לעונת 2020/2021. ב-9 במאי 2021 הבקיע את שער הבכורה שלו במועדון, בניצחון 1-0 על סטאד ריימס במסגרת המחזור ה-36 בליגה. ב-1 בפברואר 2024 מטאזו הושאל לרויאל אנטוורפן מליגת העל הבלגית. מטאזו הוא חלק מסגל נבחרת בלגיה עד גיל 21. אליוט מטאזו, באתר Transfermarkt אליוט מטאזו, באתר Soccerway אליוט מטאזו, באתר BDFutbol אליוט מטאזו, באתר WorldFootball.net אליוט מטאזו, באתר FootballDatabase.eu אליוט מטאזו, באתר ESPN